***PRESSEMELDING Oslo, 11. august 2015***

**BEST WESTERN PLUS i Bergen**

**BW Hotell Hordaheimen i Bergen kvalifiserte seg denne uken til neste nivå i Best Western, og er dermed det fjerde BEST WESTERN PLUS® hotellet i Norge.**

Hotellet har rike tradisjoner som Bergens eldste hotell, og åpnet sine dører i 1918. I 2007 ble hotellet utvidet med 33 nye superiorrom samtidig som man pusset opp kurs- og konferanseavdelingen og åpnet en ny lobbybar. I 2013-2014 gjennomgikk hotellet en totalrenovering av de eldste 55 rommene, resepsjonen og Kaffistova. Kaffistova gjenspeiler igjen sin historie med spennende gamle bilder, veggur og de flotte gamle Kinsarvik-møblene. Kaffistova er populær både blant lokalbefolkningen og hotellgjestene for sin tradisjonsrike, hjemmelagde norske mat.

Hordaheimen har vært medlem i Best Western siden 2001, og Bjarte Bergesen har drevet hotellet siden 2006. I tillegg driver han også BW Sandviken Brygge Hotel og Ole Bull Hotel som går inn i Best Western senere i høst.

Han sier; «Vi har så langt hatt gode erfaringer med Best Western som kjede, og synes det er kjekt å få samlet alle våre tre forskjellige hotellprodukter under samme paraply.Vi har bastionen BEST WESTERN PLUS® Hotell Hordaheimen som et komfortabelt sentrumsalternativ, intime BW Sandviken Brygge i naturskjønne omgivelser i Sandviken og leilighetshotellet Ole Bull Hotel & Apartments for de som ønsker fullt utstyrte leiligheter, særlig med tanke på langtidsleie. Noe for et hvert segment innen samme kjede.»

«Med flere gode BW-hoteller i Bergen er det positivt og viktig at dette hotellet får vist sin kvalitet og gode servicenivå som et BEST WESTERN PLUS®-hotell,» sier Hege Ramm, Country Manager Norway i Best Western Scandinavia. «Dette gir gjestene våre større valgmuligheter når vi nå kan tilby flere Best Western-kategorier i samme by.»

BEST WESTERN PLUS® hoteller er 4 stjerners hoteller som tilbyr alt det et Best Western hotell tilbyr, i tillegg legger hotellet mer vekt på design og møblering, høyere grad av service når det gjelder mattilbud, bar og vaskeri/renseritjenester, flere produkter på baderom og gjesterom. Siden lanseringen i 2011 har denne kategorien trukket mange nye hoteller til kjeden samtidig som mange Best Western-hoteller har oppgradert og konvertert til BEST WESTERN PLUS®. Det er i dag nærmere 200 hoteller i denne kategorien i Europa, 14 av disse finnes i Skandinavia.

Kontaktinformasjon:

Bjarte Bergesen, Direktør BW PLUS Hotell Hordaheimen, BW Sandviken Brygge Hotel, Ole Bull Hotel
Tel: +47 406 37 000 Email: bb@hordaheimen.no

Hege Ramm, Country Manager Norway, Best Western Scandinavia
Tel: +47 920 23 490
Email: hege.ramm@bestwestern.no